สวัสดีค่ะ เราอายุ15ปี อยู่ม.3 เรารู้สึกกดดันมากๆเลย เเม่เราใช้ไม้เเขวนผ้าตีเราเพียงเพราะเราเงียบไปหลายวัน เราเงียบเพราะเราเบื่อค่ะ เราทะเลาะกับเเม่ตลอด เราเป็นวัยรุ่นที่ต้องการพื้นที่ส่วนตัวของตัวเอง ต้องการมีอิสระ เวลาเราไปเรียนเราเเทบไม่อยากจะกลับบ้านเลย เพราะกลับมาก็มีเเต่เรื่องเดิมๆ เราก็ทะเลาะเเต่กับเขา เราร้องไห้ทุกวัน เราไม่เคยมีความสุขเลย เราเหนื่อยมากๆเลยเราไม่อยากพูดกับเเม่ วันนี้เเม่เราใช้ไม้เเขวนผ้าตีเราค่ะ ทั้งจิกผม เเล้วเอามีดมาจี้คอจะฆ่าเรา เขาทำเเบบนี้มาหลายครั้งเเล้วค่ะ เเต่รอบนี้มีดมันโดนคอเราจริงๆค่ะ เเต่ไม่ได้เลือดออก เขาไม่เคยให้กำลังใจเราเลย เราเครียดมากจนกรีดเเขนตัวเองหลายครั้งเเล้ว พ่อเราเเยกทางกับเเม่นานเเล้วค่ะ เเต่พ่อตัดขาดกับเราด้วย ตอนนี้มีพ่อเลี้ยงกับน้องค่ะ พ่อเลี้ยงชอบพูดจาบั่นทอนเราบ่อยๆ น้องก็ ด้วย ชอบพูดให้เราดูเเย่ เเบบนี้ควรทำยังไงดีคะ เราควรให้เพื่อนเเม่หางานให้เเล้วมาทำเเล้วก็ออกมาจากบ้านไหม หรือเราควรทำยังไงดีคะ
สวัสดีค่ะอาการกดดัน หดหู่ จากการทะเลาะกับมารดา ทำให้มีอาการผิดปกติทางอารมณ์ต่างๆนั้น อาจจะเป็นภาวะที่ซับซ้อน ที่ต้องอาศัยการประเมินจากจิตแพทย์โดยตรงโดยการได้รับความกดดันทางจิตใจมานานๆ อาจส่งให้ผลเกิดภาวะซึมเศร้า โรคซึมเศร้า ภาวะวิตกกังวล ขึ้นมาได้หากมีอาการหดหู่ ไม่สามารถไปเรียนหรือทำกิจกรรมต่างๆในชีวิตได้ตามปกติ พฤติกรรมการกิน การนอนเปลี่ยนแปลงไป หรือมีความรู้สึกที่ว่าคนในครอบครัวจะมาทำร้าย ควรต้องแจ้งเรื่องให้ผู้ใหญ่คนอื่นเช่นครูที่โรงเรียน หรือญาติที่ไว้ใจได้ทราบ เพื่อไม่ให้เกิดเหตุการณ์ความรุนแรงที่บานปลายไปมากขึ้น หรือไปพบแพทย์เพื่อประเมินสุขภาพจิตและขอความช่วยเหลืออย่างเหมาะสมต่อไป